Apstiprinu:                             A. Spridzāns

Prāta spēļu rīcības komitejas priekšsēdētājs

    10. starptautiskās  Prāta spēles

          "Z E M G A L E"

N O L I K U M S

10. Prāta spēles “Zemgale” (tālāk saīsināti – PS) ir starptautisks komplekss pasākums prāta sporta veidos un vingrinājumos, kā arī īpašā programmā mācīšanās prasmju attīstīšanai. 

1. Mērķis un uzdevumi

PS sarīko, lai rosinātu iedzīvotājus, it īpaši jaunatni,  ar prāta spēlēm un citiem vingrinājumiem paplašināt savas prasmes domāt, paaugstināt radošumu un uzlabot mācīšanās spējas; lai veicinātu pašvaldību atbalstu jaunatnes intelektuālas izaugsmes pasākumiem.

2. Rīkotāji

PS sarīko Dobeles Bērnu un jauniešu centrs (direktore Ilga Elksnīte, tālr. 63723468, 29215543) ar Dobeles novada domes atbalstu, sadarbībā ar Latvijas Pašvaldību savienību, Latvijas Asociāciju "Domāšanas attīstība", attiecīgo sporta veidu federācijām un klubiem, citām ieinteresētām organizācijām un personām.

Rīcības komitejas priekšsēdētājs -  Andrejs Spridzāns (Dobele, tālr. 63722009). 

Galvenais tiesnesis – Modris Rozenfelds (Dobele, tālr. 63762343, 26017661). 

Galvenais sekretārs – Ivars Dombrovskis (Kroņauce, tālr.29336779, e-pasts ivars.dombrovskis@latvenergo.lv) .

Spēļu koordinātors - Pēteris Freidenfelds (Dobele, tālr.26014360).

Informācija Internetā: www.psolatvija.dobele.lv , vai pa tālruni 63723468. Fakss – 63723468. Pasta adrese: Dobeles Bērnu un jauniešu centrs, Brīvības ielā 11, Dobelē, LV-3701, e-pasts: psolatvija@dobele.lv .

3. Programma, laiks un vieta 

	Nr.
	Pasākuma nosaukums
	Laiks
	Vieta

	Piektdiena, 29.10. 2010.

	1.
	Skolu komandu reģistrācija
	8:30 – 9:30
	Dobeles 1.vidusskolas vestibilā

	1a
	Pedagogu reģistrācija
	
	Dobeles Valsts ģimnāzijā 

	2.
	10 . Prāta spēļu  atklāšana
	9:30 - 9:50
	Dobeles Valsts ģimnāzijā zālē 3.stāvā

	"Prāta spogulis - 2010" (prāta divcīņa: dambrete 8x8 un go 9x9)

	3.
	Norādījumi dalībniekiem
	9:55 - 10:10
	Dobeles 1.vidusskolas zālē 3.stāvā

	
	„Prāta spoguļa” sacensību atklāšana
	10:10 - 10:25
	Dobeles 1.vidusskolas zālē 3.stāvā

	4.
	Uzdevumu un vingrinājuma izpilde pāros
	10:25 - 12:25
	Dobeles 1.vidusskolas zālē 3.stāvā

	5.
	Pusdienas
	12:30 - 13:30
	Dobeles 1.vidusskolas ēdnīcā

	6.
	Sacensības prāta divcīņā
	13:30 - 17:00
	Dobeles 1.vidusskolas zālē 3.stāvā

	7.
	Apbalvošana
	1:30 - 19:30
	Dobeles 1.vidusskolas zālē 3.stāvā

	
	
	
	
	
	
	
	

	Nr.
	Pasākuma nosaukums
	Laiks
	Vieta

	A tālākizglītības kursi pedagogiem

„Konteksta metodes apgūšanas programma” 

	3.
	Konteksta metodes apgūšanas programmas teorētiskais pamatojums. J. Gatanovs
	10:00 - 12:30
	Dobeles Valsts ģimnāzijā 3. stāvā

	4.
	Pārtraukums
	12:30 - 13:00
	Dobeles Valsts ģimnāzijā 3. stāvā

	5.
	Metodisks atbalsts programmas īstenošanai 5.- 7. klasēs. N. Gatanova
	13:00 - 15:00
	Dobeles Valsts ģimnāzijā 3. stāvā

	6.
	Pārtraukums
	15:00 - 15:30
	Dobeles Valsts ģimnāzijā 3. stāvā

	7.
	Paraugdemonstrējumi un diskusija par programmu.
	15:30 - 18:00
	Dobeles Valsts ģimnāzijā 3. stāvā

	Nr.
	Pasākuma nosaukums
	Laiks
	Vieta

	Sestdiena, 30.10.2010.

	1.
	Sacensību dalībnieku reģistrācija
	8:30 - 9:30
	Dobeles 1.vidusskolas vestibilā

	2.
	Sacensību atklāšana
	9:30 - 9:50
	Dobeles 1.vidusskolas zālē 3.stāvā.

	2a
	Dalībnieku papildus reģistrācija
	12:30 – 13:30
	Dobeles 1.vidusskolas vestibilā

	
	
	
	

	Prāta spēles "Zemgale - 2010"

	Nr.
	Sporta veids, pasākuma nosaukums
	Laiks
	Vieta

	3
	Dambrete 8x8 
	10:00 - 13:30
	Dobeles Valsts ģimnāzijā 3.,4. stāvā.

	4
	Šahs
	10:00 - 13:30
	Dobeles 1.vidusskolas zālē 3.stāvā.

	5
	Monopols
	10:00 - 13:30
	Dobeles 1.vidusskolā 4.stāvā.

	6
	Sporta orientēšanās (starts)
	10:00 - 16:00
	No Dobeles 1.vidusskolas 

	7
	Bridžs (pāru spēle)
	10:00 - 18:00
	Dobeles 2. vidusskolā

	8
	Datorspēle 
	10:00 - 18:00
	Dobeles 2. vidusskolā

	9
	Krustvārdu mīklu risināšana latviešu valodā
	10:00 - 12:00
	Dobeles 1.vidusskolā 2.stāvā. 

	10
	Krustvārdu mīklu risināšana krievu valodā
	13:00 – 15:00
	Dobeles 1.vidusskolā 2.stāvā. 

	11
	Krustvārdu mīklu risināšana angļu valodā
	16:00 – 18:00
	Dobeles 1.vidusskolā 2.stāvā. 

	12
	Apbalvošana (1. daļa)
	13:30 - 14:00
	Dobeles 1.vidusskolas zālē 3.stāvā.

	13
	Pusdienas
	13:30 - 14:00
	Dobeles 1.vidusskolas ēdnīcā

	14
	Dambrete 10x10
	14:00 - 18:00
	Dobeles Valsts ģimnāzijā 3.,4. stāvā.

	15
	Zolīte
	14:00 - 18:00
	Dobeles 1.vidusskolas zālē 3.stāvā.

	16
	Domino
	14:00 - 18:00
	Dobeles 1.vidusskolā 4.stāvā.

	17
	Apbalvošana (2. daļa) un noslēgums
	18:30 - 20:00
	Dobeles 1.vidusskolas zālē 3.stāvā.


1. Dalībnieki

PS ir atklātas sacensības. Uz spēlēm aicināts katrs, kurš ir ieinteresējies par kādu no piedāvātajiem sporta veidiem vai vingrinājumiem neatkarīgi no vecuma, dzimuma, dzīves vietas, nodarbošanās un spēles prasmes. Dalībnieku gala rezultātus vērtē atsevišķi pieaugušajiem un jauniešiem (kuri dzimuši 1994. gadā vai vēlāk), ja attiecīgā ieskaites kategorijā ir ne mazāk par 5 konkurentiem. Dambretē 8x8 un 10x10, šahā, zolītē, orientēšanās sportā atsevišķi vērtē kungu un dāmu, zēnu un meiteņu (kuri dzimuši 1994. gadā vai vēlāk) rezultātus. 

Katram PS dalībniekam iespējams piedalīties vairāku veidu sacensībās, ja tās nenotiek vienlaicīgi. 

Programmā "Prāta spogulis" piedalās skolu izlases komandas. Komandas sastāvs - 2 skolēni no 3. klasēm, 2 skolēni no 6. klasēm, 2 skolēni no 9. klasēm. Komandā atļauts iekļaut dalībniekus no jaunākām klasēm. Skolai, kurai nav klases kādā no klašu grupām, atļauts komandā iekļaut skolēnus no sadarbības skolas. Komandu pavada skolas pedagogs. Skolas var piedalīties arī vienā vai divās klašu grupās. 


Pašvaldību atsaucību vērtē divās grupās: 1) Rigas rajoni un priekšpilsētas, kā arī republikas pilsētas; 2) novadi.

3. Pieteikumi un reģistrācija

Iepriekšējos pieteikumus pieņem līdz 2010. gada 25. oktobrim uz sekojošām adresēm: pasta adrese - Dobeles Bērnu un jauniešu centrs, Brīvības ielā 11, Dobelē, LV-3701; e-pasts: psolatvija@dobele.lv vai PS Interneta lapā www.psolatvija.dobele.lv;   tālrunis 637 23468; fakss – 637 23468, norādot uzvārdu, vārdu, dzimšanas gadu, iespēju sazināties, dzīves vietu un sacensību veidus, kur vēlaties piedalīties.

Aicinām izmantot iepriekšējas pieteikšanās priekšrocības. 

4. Sacensību noteikumi

29. oktobra sacensības

Programmas "Prāta spogulis" uzdevums - gūt ieskatu par skolēnu prasmi apgūt maz pazīstamu informāciju, darbojoties pāros, kā arī apgūto pielietot konkurences apstākļos. Prasmju pārbaudei izmanto prāta divcīņu: Latvijā maz izplatītu prāta spēli - GO 9x9 + dambreti 8x8.  Programmai ir trīs posmi:

1. Mājas darbs. Uzdevums - apgūt GO un DAMBRETES 8x8 spēļu un sacensību noteikumus, to pieraksta un spēļu iznākuma vērtēšanas kārtību, kā arī prasmi lietot apdomas laika kontroles pulksteni ("šaha pulksteni"). 

2. Uzdevumu izpilde. Vingrinājumu un uzdevumu virknes risināšana pāros - 2 stundas.

3.Sacensības. Sporta sacensības prāta divcīņā (GO 9x9 + dambrete 8x8). Skolēni spēlē pāris pret pāri (klašu pāri). Apdomas laika ierobežojums 10 minūtes katram pārim uz vienu spēli vienā divcīņas veidā. Sacensību sistēmu nosaka tiesnesis atbilstoši pāru skaitam. Visi pāri spēlē vienā grupā. 

Skolas komandas rezultātu veido visu triju pāru gala rezultātu summa. Skolas var piedalīties arī vienā vai divās klašu grupās. Labākos trīs pārus apbalvo pa klašu grupām. 

30. oktobra sacensības sarīko pēc Šveices sistēmas, kas dod iespējas katram dalībniekam sacensties ar līdzīgas prasmes spēlētāju (nākamos pretiniekus atrod ar izlozi starp dalībniekiem ar līdzīgu sasniegto rezultātu), un visiem dalībniekiem ir vienāds spēļu vai mēģinājumu skaits. 

Dambretē 8x8 un 10x10.

Sacensības notiek atbilstoši FMJD noteikumiem pēc Šveices (izlozes) sistēmas 8 kārtās ar laika kontroli dambretē 8x8 – 8 min. katram divu partiju mikromačam, dambretē 10x10 – 8 min. katram uz visu partiju. Vietas nosaka atbilstoši iegūtajam punktu skaitam (par uzvaru - 2 punkti, par neizšķirtu - 1 punkts, par zaudējumu - 0 punktu). Vienāda punktu skaita gadījumos vietas nosaka pēc Buholca koeficientu sistēmas (pretinieku punktu summa). Nākošais rādītājs - uzvaru skaits. Lūdzam ņemt līdzi dambretes komplektus un pulksteņus.

Šahā: 

Sacensības notiek atbilstoši FIDE noteikumiem pēc Šveices (izlozes) sistēmas 8 kārtās ar laika kontroli 10 min. katram uz visu partiju. Vietas noteic atbilstoši iegūtajam punktu skaitam (par uzvaru - 1 punkts, par neizšķirtu - 0,5 punkta, par zaudējumu - 0 punktu). Vienāda punktu skaita gadījumos vietas nosaka pēc Buholca koeficientu sistēmas. Nākošais rādītājs - pieaugošais koeficients pa kārtām, pēc tam - uzvaru skaits. Lūdzam ņemt līdzi šaha komplektus un pulksteņus.


Sporta bridžā pāriem: 

Sacensības notiek kopējā turnīrā divās mini-max sesijās. Individuālos dalībniekus pirms sacensību sākuma apvieno pāros.


Zolītē: 

Kopējais turnīra laiks ir ierobežots – 4 stundas (pēc izlozes sistēmas). 


Domino: 

Sacensības notiek atbilstoši FID noteikumiem individuālā turnīrā, spēlējot ar 28 sešu acu kauliņiem. Sacensību sistēmu noteic tiesnesis atkarībā no dalībnieku skaita. Kopējais turnīra laiks ir ierobežots – 4 stundas. 


Monopolā: 

Sacensības notiek individuālā turnīrā. Sacensību sistēmu nosaka tiesnesis atkarībā no dalībnieku skaita.  Kopējais turnīra laiks ir ierobežots – 3,5 stundas.


Datorspēlē “Counter Strike”:


Komandā 3 spēlētāji. Spēles laika ierobežojumu un sacensību sistēmu nosaka galvenais tiesnesis atkarībā no komandu skaita.

Krustvārdu mīklās: 

Notiek sacensības atsevišķi latviešu, krievu un angļu krustvārdu mīklu. Sacensībām ir konkursa raksturs. Katram dalībniekam piedāvā atrisināt piecus uzdevumus ar kopēju laiku risināšanai līdz 2 stundām. 

Sporta orientēšanās: 

Orientēšanās Dobeles apkārtnē. Pavēles distance.

Pašvaldību aktivitātes vērtē pēc attiecīgās pašvaldības dalībnieku startu kopskaita, „Prāta spogulī” un pedagogu kursos to reizinot ar 2.

5. Dalības maksa. 

Par piedalīšanos  PS “Zemgale” noteiktas šādas  maksas katram sacensību dalībniekam, kurš iesniedzis pieteikumu līdzdalībai PS līdz š.g. 25. oktobrim: 

· invalīdiem, pensionāriem, skolēniem un pilna laika studentiem, uzrādot apliecības – Ls 1,00 par katru sacensību veidu,

· pieaugušajiem – Ls 2,00 par katru sacensību veidu,

-      datorspēles  komandai - Ls 6,00,

· bridža komandai – Ls 5,00,

· dalībniekiem, kuri pieteikušies pēc 25. oktobra – dubulta dalības maksa.

Dalības maksu iespējams apmaksāt ar bankas starpniecību  Dobeles novada  Izglītības pārvaldei:

Reģ. Nr. 90009147276, Brīvības iela 17, Dobele, LV-3701,

Bankas rekvizīti: A/S SEB bankā LV28 UNLA 0050 0144 7769 4 vai A/S “Swedbank” LV73 HABA 0051 0262 6562 4  ar norādi "Prāta spēļu dalības maksa". Maksājuma uzdevumu nepieciešams uzrādīt reģistrējoties.

Individuālās dalības maksas iekasēs arī sacensību dienā, reģistrējoties Dobeles 1. vidusskolas vestibilā.

Dalības maksa skolas komandai par piedalīšanos "Prāta spogulī" – Ls 5,00 par katru pāri, t.sk. pusdienu apmaksa. 

Dalības maksa pedagogiem par piedalīšanos kursos – Ls 5,00 .

Īpašos gadījumos, vienojoties ar rīcības komiteju, sporta veidu federācijas un klubi līdz 25. oktobrim var rezervēt piedalīšanos noteiktam dalībnieku skaitam pa vērtēšanas grupām, vārdisko sastāvu nosaucot sacensību dienā, iepriekš pārskaitot dalības maksu uz augšminēto kontu. Šajos gadījumos papildus naudu neiekasē.

6. Apbalvošana

Katrā sacensību programmas veida vērtēšanas grupā trīs uzvarētājus (vai uzvarētājas komandas dalībniekus) apbalvo ar medaļām un diplomiem. Trīs uzvarētājas komandas apbalvo ar diplomiem. Katrā PS programmas veida absolūto uzvarētāju vai komandu (skolas komandu) apbalvo ar kausu. Labākos trīs pārus „Prāta spogulī” apbalvo pa klašu grupām. Labākās pašvaldības apbalvo ar diplomiem un Latvijas Pašvaldību savienības kausu.

7. Izdevumi un nodrošinājums

Spēļu organizatoriskos (t.sk. tiesnešu ēdinašanas un kursu dalībnieku kafijas paužu), viesu uzņemšanas un tehniskā nodrošinājuma izdevumus sedz pasākuma rīkotāji. Izdevumus līdzdalībai PS pasākumos (ceļš, ēdināšana, dalības maksa) apmaksā to dalībnieki vai viņus atbalstošās organizācijas.

Reģistrējoties līdz plkst. 9:30, iespējams pasūtīt lētas pusdienas.

Ierodoties uz sacensībām Dobelē ar sabiedrisko transportu, ieteicam savlaicīgi iegādāties biļetes. Biļetes cena mikroautobusā Rīga-Dobele – Ls 2,10, Jelgava-Dobele – Ls 1,20. Laiks ceļā no Rīgas līdz Dobelei (70 km)~ 1,5 st.

2010. gada 17. jūnijā

Šis nolikums vienlaicīgi ir uzaicinājums uz 10. Prāta spēlēm „Zemgale”.

Dobeles Bērnu un jauniešu centrs

